Et almindeligt SSL-certifikat beskytter kun de common name og SAN (Subject alternative name, ekstra domæner, du angiver i CSR-filen og/eller i bestillingen), mens et wildcard-certifikat beskytter samtlige subdomæner umiddelbart foran common name.
Eksempel: Bestiller du et wildcard-certifikat til *.support.dk, så har du mulighed for at beskytte valgfrie subdomæner uden at skulle angive dem i bestillingsprocessen. For eksempel kan du beskytte www.support.dk, mail.support.dk eller blog.support.dk. Det man imidlertid ikke kan gøre, er at beskytte subdomæner foran subdomænet, for eksempel test.mail.support.dk. I så fald kan man tilføje et SAN, som specificerer test.mail.support.dk i certifikatet, eller man kan bestille et wildcard-certifikat for *.mail.support.dk, hvis man har flere subdomæner, man gerne vil beskytte foran mail.support.dk.